CELEX: E2009J0003
Language: hu
Date: 2009-12-01
Title: A bíróság ítélete ( 2009. december 1. ) az E-3/09. számú, EFTA Felügyeleti Hatóság kontra Liechtensteini Hercegség ügyben (Szerződő Fél kötelezettségszegése – Az Európai Parlament és a Tanács 2005/68/EK irányelve a viszontbiztosításról és a 73/239/EGK, a 92/49/EGK tanácsi irányelv, valamint a 98/78/EK és a 2002/83/EK irányelv módosításáról)

23.9.2010   
            
            
               HU
            
            
               Az Európai Unió Hivatalos Lapja
            
            
               C 256/6
            
         A BÍRÓSÁG ÍTÉLETE
   (2009. december 1.)
   az E-3/09. számú, EFTA Felügyeleti Hatóság kontra Liechtensteini Hercegség ügyben
   
      (Szerződő Fél kötelezettségszegése – Az Európai Parlament és a Tanács 2005/68/EK irányelve a viszontbiztosításról és a 73/239/EGK, a 92/49/EGK tanácsi irányelv, valamint a 98/78/EK és a 2002/83/EK irányelv módosításáról)
   
   2010/C 256/06
   Az E–3/09. számú, EFTA Felügyeleti Hatóság kontra Liechtensteini Hercegség ügyben – KÉRELEM annak kimondására, hogy mivel a Liechtensteini Hercegség az előírt határidőn belül nem fogadta el a többek között az Európai Gazdasági Térségről szóló megállapodás IX. mellékletének 7b. pontjában hivatkozott – az EGT-megállapodás 1. jegyzőkönyvével az EGT-megállapodáshoz igazított – jogi aktus, vagyis a viszontbiztosításról és a 73/239/EGK, a 92/49/EGK tanácsi irányelv, valamint a 98/78/EK és a 2002/83/EK irányelv módosításáról szóló, 2005. november 16-i 2005/68/EK európai parlamenti és tanácsi irányelv belső jogrendjébe való átültetéséhez szükséges intézkedéseket, így nem teljesítette a jogi aktus 64. cikkének (1) bekezdésében és az EGT-megállapodás 7. cikkében foglalt kötelezettségeit – a Carl Baudenbacher elnökből, Thorgeir Örlygsson (előadó-bíró) és Henrik Bull bíróból álló Bíróság 2009. december 1-jén az alábbi ítéletet hozta:
   A Bíróság a következőképpen határozott:
   
               1.
            
            
               A Liechtensteini Hercegség – mivel az előírt határidőn belül nem fogadta el az EGT-megállapodás 1. jegyzőkönyvével az EGT-megállapodáshoz igazított jogi aktus, vagyis a viszontbiztosításról és a 73/239/EGK, a 92/49/EGK tanácsi irányelv, valamint a 98/78/EK és a 2002/83/EK irányelv módosításáról szóló, 2005. november 16-i 2005/68/EK európai parlamenti és tanácsi irányelv belső jogrendjébe való átültetéséhez szükséges intézkedéseket – így nem teljesítette a jogi aktus 64. cikkének (1) bekezdésében és az EGT-megállapodás 7. cikkében foglalt kötelezettségeit.
            
         
               2.
            
            
               A Bíróság elrendeli, hogy a Liechtensteini Hercegség viselje az eljárás valamennyi költségét.